داغلار آغلار داشلار آغلار
ماتمونده یا حسین نیزه لرده باشلار آغلار

ماه ماتم باشلانوبدی
اهل عالم گیدی قاره
غملی گوزلر یاشلانوبدی
سرور دین حیدر آغلار

دل غمونده داغلاروخ بیز
عاشق مولا اولانلار
عاشقانه آغلاروخ بیز
آه و افغان ایلر آغلار

قورموشوخ ماتم اساسی
گوز یاشی توکدی عذاره
شیعه گیدی غم لباسی
قطب دین پیغمبر آغلار

ماتمونده عالم آغلار
غم ائله غمدیور بو غمده
آدم آغلار خاتم آغلار
مومن آغلار کافر آغلار

آغلوری گوگده ملک لر
بیر قولاق وئرسن گوررسن
اوخشوری محراب و منبر
مسجد اوخشار منبر آغلار

غصه دن طاها سیزیلدار
سسلوری ای وای اوغول وای
حضرت زهرا سیزیلدار
مادر غم پرور آغلار

عاقل و دیوانه آغلار
بو غم عظماده شیعه
کعبه و بت خانه آغلار
آچ گوزون گور کیملر آغلار

شاه دینین یاسی گلدی
آتش غمده یانانلار
روز عاشوراسی گلدی
گل آدیوی سسلر آغلار

آت اورک بیر کربلایه
بیر نظر سال قتلگاهه
اوردا باخ شور و نوایه
حنجر اوخشار خنجر آغلار

محنت مولا قوتولماز
ساخلا ال یازما **«شهابی»**
سوز یازاندا پرده لی یاز
خامه اوخشار دفتر آغلار